b'\n_START_ARTICLE_\nAkademski pevski zbor Ptuj\n_START_PARAGRAPH_\nAkademski pevski zbor Ptuj je bil na pobudo ptujskih \xc5\xa1tudentov in dijakov ustanovljen 16. novembra 2000. K sodelovanju so povabili zborovodjo Roberta Fegu\xc5\xa1a, s katerim je zbor \xc5\xbee od svojega nastanka izvajal zahtevno vokalno glasbo razli\xc4\x8dnih obdobij._NEWLINE_Po petih mesecih delovanja so pevci prvi\xc4\x8d javno nastopili na reviji pevskih zborov in opozorili nase kot na resno kulturno pridobitev Ptuja. Od takrat je zbor nanizal vrsto uspe\xc5\xa1nih koncertov in nastopov po Sloveniji in tujini, novembra 2004 je APZ Ptuj zapel na Regionalnem tekmovanju pevskih zborov \xc5\xa0tajerske in Prekmurja, kjer je kot najvi\xc5\xa1je uvr\xc5\xa1\xc4\x8den zbor prejel zlato priznanje._NEWLINE_16. aprila 2005 je zbor prvi\xc4\x8d sodeloval na presti\xc5\xbenem slovenskem zborovskem tekmovanju Na\xc5\xa1a pesem, kjer je za svoj nastop prejel bronasto plaketo mesta Maribor._NEWLINE_V pomladnih mesecih 2006 je zbor s slavnostnim koncertom ob 5. obletnici sklenil svoje uspe\xc5\xa1no delovanje.'